Jyllandsposten, 1840-09-15
J Anledning af Amtmændenes vidtomfattende Virkekreds og Embedsforretninger bemærker Holstein: Varene Amtmandsembedet, som ved Souverainitetens Jndførelse traadte istedetfor Lehnsmændene, i Begyndelsen, ikkun indskrænket til Bestyrelsen af de kongelige Godser, saa viser dog den i Fogtmanns Rescriptsamling aftrykte Jnstrux for en Amtmand af 5te Januar 1722, at deres Embedmyndighed allerede den Gang var meget udvidet, og at dette siden den Tid endnu mere er skeet, er for Alle vitterligen. Conferentsraad Mandix sagde 1813 i hans Landvæsensret 1ste Bind, Side 82: "Man kan i Almindelighed sige, at Amtmandsembedets Virkekreds strækker sig til de samme Gjenstande for deres Amt, som Collegiernes for hele Riget; og denne Yttring er i de senere Aar vist ikke bleven mindre sand. Skal Communeraadet, derfor nogen Tid erholde nogen virkelig Betydning, er det nødvendigt, som Holstein har foreslaaet, deels at Communeraadet sættes ved Siden af Amtmanden, deels at Communen selv vælger Communalraadet, og endelig, at Formanden udnævnes af Raadets Medlemmer, hvilke Sidste burde vælges efter deres bekiendte Dygtighed og ei efter deres eiende Hartkorn. At den nye Landcommunalanordning imidlertid er baseret paa aldeles modsatte Principer, erfares af Udkastet, som deler Bestyrelsen i 1) Sogneforstanderskaberne og 2) Amtsraadene. Første bestaar af: a. Herredsfogden eller Birkedommeren, i den Jurisdiction, hvorunder den største Deel af Districtets Hartkorn hører (eller, hvis han ikke kan overkomme dette, en af Amtet dertil udnævnt Mand) og Stedets Præst (Dommeren eller hans Substitut er Formand); b. alle de Lodseiere, som eie 32 Tønder Hartkorn, eller de Mænd, til hvilke de med Amtmandens Samtykke overdrage saadan Ret; c) 4 eller, hvorSognedistrictet bestaaer af tre Sogne, 6 af Districtets Beboere dertil valgte Mænd. Valgberettiget og valgbar er Enhver, der eier eller bruger 1 Td. Hartkorn under Sognedistrictet, eller som har Eiendoms eller fuldkommen Arvefæsterettighed over en Bygning, som er eller bliver taxeret til en Assuranceværdi af 2000 Rbd. Sølv. Sogneforstanderne holde 6 ordentlige Møder, hvert Aar og ellers saa ofte Formanden finder det nødvendigt. Dets vigtigste Forretning er Fattig- og Skolevæsenet, hvorfor de hidtilværende Fattig- og Skole commissioner bortfalde. Det forfatter Overslag over Udgifterne, og tager endelig Beslutning angaaende sammes Ligning, uden at dertil behøves nogen Approbation, og reviderer det afgivne Regnskab. Med Hensyn til Amts raaden, da skal hver Amtscommune have et eget Amtsraad, bestaaende af: a. Amtmanden (som Formand, og en af Amtets Provster, som dertil af Cancelliet udnævnes. H. Lehnsbesidderne i Amtet, og c. 4 valgte Medlemmer. Af disse vælge Sædegaardseierne (hvortil ogsaa regnes Eierne af ucomplette Sædegaarde, naar Herligheden ved Bøndergodsets Salg er reserveret og de have 25 Tønder Hartkorn fri Hovedgaardstaxt tilbage.) 1, eller hvis de tilsammen besidde den halve Deel af Amtets Hartkorn, 2 af deres egen Midte; de øvrige (2 eller 3) vælges af Valgmænd, hvoraf hvert Sogneforstanderskab i Amtet af sin egen Midte udkaarer 1, blandt de af Amtets Beboere, som have Eiendoms= eller fuldkommen Arvefæsteret over 8 Tønder Hartkorn, eller over Bygninger af 4000 Rbd. Assuranceværdi, eller have Fæsterettighed over 10 Tdr. Hartkorn, naar alle disse, foruden de personlige Egenskaber, der udfordres til Valgbarheden til Sogneforstanderskabet, ere 30 Aar gamle. Valgene foretages paa 6 Aar, under Bestyrelse af Amtmanden og 2 af Amtsraadet ham tilforordnede Mænd. Vælgerne kunne stemme ved personligt Møde eller ved at indsende skriftlige Stemmesedler. Hvert 3die Aar afgaaer Halvdelen af de Valgte, som dog kunne vælges paany. Amtsraadet holder 4 ordentlige Møder om Aaret og ellers saa ofte Amtmanden, finder det hensigtsmæssigt eller Halvdelen af Medlemmerne fordre det. Dets Functioner bestaae i : at afgive Betænkning over alle overordentlige Foranstalt, ger, der medføre Udgivter for Amtsrepartitionsfondet, eller for flere Sognedistricter (saasom nye Thing og Arresthuse) - at overveie Planen til det Veiarbeide, der vedkommer hele Amtet, – at gjennemgaae Regnskaberne for Amtsrepartitionsfondet, for Amtsfattigkassen og Skolelærerhjælpekassen, og offentliggjøre det Væsentlige af det Førstnævnte, – at afgjøre Besværinger overSogneforstanderskabernes Skatteligning, og decidere deres uerledigede Regnskabsudsættelser, at udnævne Tilsynsmænd ved Brandassurancevæsenet, og – at overveie alt Amtets oekonom ike Forhold Vedkommende og derom gjøre Forslag eller derover afgive Betænkning. Som Følge heraf bortfalde Amtsfattigdirectionerne, men Amtsskoledirectionerne vedblive. - Man seer heraf, at saavel Sogneforstanderskaberne som Amtsraadene vil blive nærmest foreslaaede og ledede af Autoriteterne, hvorved man altsaa maa befrygte, at det demokratiske Element for det første vil have Vanskelighed ved at udvikle sig i Landcommunerne, hvilket idetmindste ei vil finde Sted, forinden nærværende Udkast undergaaer betydelige Forandringer. (Sluttes.)¬